wickkiey/tamil-wikipedia-chunked huggingface dataset:
# பதினைந்தாம் நாள் போர் (குருச்சேத்திரப் போர்)

பதினைந்தாம் நாள் போர் (குருச்சேத்திரப் போர்) கௌரவர், பாண்டவர் ஆகியவர்களின் படைக்கலப் பயிற்றுனர், போர்க் கலையின் குரு துரோணரின் மரணம் குறித்த தகவல்களையும், போரில் வெற்றியை நிலைநாட்டக் கிருட்டிணன் செய்த சூழ்ச்சிகளையும் விவரிக்கிறது.
# பதினைந்தாம் நாள் போர் (குருச்சேத்திரப் போர்)

## கிருட்டிணனின் சதி

பதினான்காம் நாள் போரின் முடிவில் ஜயத்திரதன் கொல்லப்பட்டதும் பாண்டவர் போர்விதியை மீறியதாகக் கோபங்கொண்டு சூரியன் மறைவிற்குப் பிறகும் போரைத் தொடரும்படி படைகளுக்குக் கட்டளையிட்டார். துரோணரின் உக்கிரமான போரினால் சோர்ந்து போயிருந்த பாண்டவர் படையினர் துரோணரை வீழ்த்த ஆழ்ந்த யோசனையிலிருந்தனர். துரோணரை தோற்கடித்தால் மட்டுமே கௌரவப்படையை வெல்ல முடியும்,துரோணரின் பலமே அவரது மகன் **அசுவத்தாமன்** தான். அவன் மீது அதீதமான பாசம் வைத்திருந்தார். அந்தப் பாசத்தை அவரிடமிருந்து பிரித்தால் அவரை வீழ்த்துவது எளிது என முடிவு செய்து அசுவத்தாமன் இறந்து விட்டான் என்று பாண்டவர்களைச் சொல்ல வைத்தார் கிருட்டிணன். துரோணர் இதை நம்ப மறுத்தார். உத்தமர் யதிஷ்டிரனைப் பார்த்து இது உண்மையா? என்று கேட்டார். யுதிஷ்டிரன் கிருட்டிணனைப் பார்த்தார். தருமர்|தருமரின்]] எண்ண ஓட்டத்தை அறிந்த கிருட்டிணன் புன்னகை புரிந்தார். துரோணருக்கு விடுதலை தருவதாகிய நன்மைக்குப் பொய் சொல்வதில் தவறில்லை எனப் பலவித நியாயங்களைத் தருமனுக்கு போதித்தார். கனத்த மனதுடன் "அஸ்வத்தாமா ஹதா குஞ்சரகா" என்று சொல்லும்போது குஞ்சரகா என்ற கடைசி வார்த்தையைத் துரோணரின் காதில் விழாதவாறு கிருட்டிணன் தனது சங்கை எடுத்து ஊதினார். "அஸ்வத்தாமா ஹதா" என்ற சொல் மட்டும் துரோணரின் காதில் விழுந்தது கிருட்டிணனின் ஆணைப்படி பீமன் அசுவத்தாமன் என்ற யானையைக் கொன்றிருந்தான், கிருட்டிணனின் அந்த சதி நல்ல பலன் தந்தது, துரோணர் சோர்ந்து போய்த் தேரைவிட்டுக் கீழே இறங்கி ஆயுதத்தைப் போட்டுவிட்டு இறக்கத் தயாரான மாதிரித் தரையில் அமர்ந்து ஆழ்ந்த தியானத்தில் மூழ்கிவிட்டார்.
# பதினைந்தாம் நாள் போர் (குருச்சேத்திரப் போர்)

## துரோணர் மரணம்

தரையில் அமர்ந்து ஆழ்ந்த தியானத்தில் இருந்த துரோணரைக் கொன்றுவிடு எனக் கூறினார் கிருட்டிணன்,ஆனால் அருச்சுனன் "அவர் எனது ஆசான், ஒரு பிராமணர், அவரைக் கொல்வது மிகக் கொடியசெயல்"(பிரமஹத்தி தோசம்)என்றான்."அவர் ஒரு பிராமணரின் மகனாகப் பிறந்தார், அவ்வளவுதான். அவர் சுகபோக வாழ்க்கைக்கும், அதிகாரத்துக்காகவும், பழி தீர்த்துக் கொள்வதற்கும் ஒரு சத்திரியனாகவே வாழ்ந்தார். அவர் போர்க்களத்தில் ஒரு சத்திரியன் போன்றே சாகட்டும்" என்று கிருட்டிணன் கூறினார். ஆனால் பாண்டவர் படைத்தளபதிகளில் ஒருவரான துருபதனின் மகன் திருஷ்டத்யும்னன் தனது வாளால் ஒரே வீச்சில் துரோணரின் தலையை வெட்டி எடுத்தான். ஆயுதத்தை கீழே போட்டுவிட்ட தனது தந்தையின் தலை வெட்டப்படுவதைக் கண்ட அசுவத்தாமன் அதிர்ந்து போய்த் தன்னிடமிருந்த நாராயண ஆயுதத்தை (நாராயண அஸ்திரம்) எடுத்து எய்தான், அந்த ஆயுதம் "நம் அனைவரையும் அழித்துவிடும்" என்று அலறினார் தருமர். கிருட்டிணன் பாண்டவரைப் பார்த்துப் பயப்பட வேண்டாம்,அந்த ஆயுதத்தை எதிர்க்காமல் உங்கள் ஆயுதங்களைக் கீழே போட்டுவிட்டுத் தேரிலிருந்து கீழே இறங்கி அதை வணங்கினால் ஒன்றும் செய்யாது என்றார். பீமனைத் தவிர அனைவரும் அப்படியே செய்தனர். பீமன் துரோணரின் மகனை நோக்கித் தனது தேரைச் செலுத்தினான், தனது கதையை வேகமாகச் சுழற்றினான், நாராயண ஆயுதம் அவனை சூழ்ந்து கொள்ள அருச்சுனனும்,கிருட்டிணனும் பீமனை வலுக்கட்டாயமாகத் தேரிலிருந்து கீழே இறக்கி, ஆயுதங்களைக் கீழே போட வைத்து அவனைக் காப்பாற்றினர்.
# அலசூர்

அலசூர் கிழக்கு பெங்களூரில் உள்ளது . இது "பழைய மதராஸ் சாலை" இல் உள்ளது .
# அலசூர்

## அமைவிடம்

அலசூர் மகாத்மா காந்தி சாலையின் கிழக்கு முனையில் உள்ளது. இது தமிழரின் பழைய குடியேற்றப் பகுதிகளில் ஒன்றாகும். இது குறுகலான தெருக்களுக்கும் , தமிழ்க் கோயில்களும் நிறைந்த பகுதியாகும்.
# அலசூர்

## மக்கள்

அலசூரின் மக்கத்தொகையில் 89 % பேர் தமிழர் ஆவர் . அவர் யாவரும் ஏறக்குறைய "முதலியார்" சமூகத்தினர் ஆவர் .
இவர்கள் 1950 களில் கோலார் தங்க வயல் மூடப்பட்டபிறகு அங்கிருந்து பெங்களூர் வந்தவர் ஆவர் . இவர்கள் அனைவரும் "வடாற்காடு" ஜில்லாவை பூர்வீகமாக கொண்டவர் ஆவர் .
# அலசூர்

## கோவில்

இங்குள்ள "சோமேசுவரர் கோயில்" முதலியார் மக்களுக்கு பாத்தியப்பட்டது ஆகும் . இங்கு தான் பெயர் பலகைகளும் தமிழில் உள் ளதை காணலாம் .
# அலசூர்

## நம்ம மெட்ரோ

பெங்களூரின் "நம்ம மெட்ரோ திட்டத்தில் " அலசூருக்கு இரண்டு நிலையங்கள் ஒதுக்கப்பட்டுள்ளது .
# அலசூர்

## தமிழ் சிறப்பு

நூற்றாண்டுகள் பழமையான "பெங்களூர் தமிழ் சங்கம்" ( முன்னாளில் :"பெங்களூர் முதலியார் சங்கம்" ) அலசூரில் தான் உள்ளது.
# அலசூர்

## அலசூர் ஏரி

அலசூர் ஏரி ஆசியாவில் உள்ள பெரிய ஏரிகளில் ஒன்றாகும்.
# அலசூர்

## அலசூர் மேம்பாலம்

அலசூர் "ஆற்காடு வீராசாமி முதலியார் " மேம்பாலம் தென்னகத்தின் பழய மேம்பாலம் ஆகும் . இது சென்னையின் "அண்ணா மேம்பாலம் " மற்றும் "ஜெமினி மேம்பாலம்" ஆகியவற்றை விட 15 ஆண்டுகள் பழமை வாய்ந்தது ஆகும் .
இது அலசூரின் "ஆற்காட் முதலியார் சர்க்கிளில் " (arcot mudliar circle ) " இருந்து ஆரம்பிக்கிறது .
# சம்பா (அரிசி)

**சம்பா** என்பது தென்னிந்தியா மற்றும் இலங்கையில் விளைவிக்கப்படும் அரிசி வகைகளாகும். பாஸ்மதி அரிசி போல் நீளமாக இருக்காது. தென்னிந்தியாவில் பெரும்பாலும் காவிரி டெல்டா பகுதியில் பயிர் செய்யப்படுகிறது. ஆகத்து மாதம் முதல் சனவரி மாதம் வரை சாகுபடியாகும்.
# சம்பா (அரிசி)

## வகைகள்

சம்பா அரிசியில் பல வகைகள் உண்டு. அவைகளில் சில.  
| சம்பாவின் பெயர் | குறிப்பு |
| --- | --- |
| கைவிரைச்சம்பா |  |
| குதிரைவாலிச்சம்பா |  |
| கட்டிச்சம்பா |  |
| குங்குமச்சம்பா |  |
| பழனிச்சம்பா |  |
| வெள்ளைக்குண்டஞ்சம்பா |  |
| விராலிச்சம்பா | } |
# கரிமச் சேர்மங்களைத் தூய்மைப்படுத்தல்

**கரிமச் சேர்மங்களைத் தூய்மைப்படுத்துதல்** மற்றும் பிரித்தெடுத்தல் ஆகியன முக்கியமான வேதிப் பொறியியல் பணிகள் ஆகும்.  
கரிமச் சேர்மங்களில் பெரும்பாலானவை இயற்கையென்ற ஒரே மூலத்தில் இருந்தே கிடைக்கின்றன. அவற்றில் பலவும் ஏறத்தாழ ஒரே மாதிரியான இயற்பியல் பண்புகளும் வேதியியல் பண்புகளும் கொண்டுள்ளன. கரிமச் சேர்மங்களை வெப்பப்படுத்தும் போது அதிக எண்ணிக்கையிலான கரிமச் சேர்மங்கள் எளிய சேர்மங்களாக மாற்றமடைகின்றன. சில கரிமச் சேர்மங்கள் வேதியியல் காரணிகளால் எளிதில் பாதிக்கப்படுகின்றன. சில கரிமச் சேர்மங்கள் உலகளாவிய கரைப்பானாகிய நீரில் கூடக் கரையாமல் எதிர்த்து நிற்கின்றன. எனவே தூய்மையான கரிமச் சேர்மங்களை அவை கிடைக்கும் மூலத்திலிருந்து பிரித்தெடுத்துத் தூய்மையாக்க வேண்டுமெனில், மிகவும் விரிவான செயல்முறைகளை மேற்கொள்ள வேண்டும். தூய்மைப்படுத்த வேண்டிய கரிமச்சேர்மத்தின் பண்புகளையும் அச்சேர்மத்தில் கலந்துள்ள அசுத்தங்களையும் அடிப்படையாகக் கொண்டே தூய்மைப் படுத்தும் செயல்முறைகளைத் தேர்ந்தெடுக்க இயலும்.  
இயற்கையாகக் கிடைக்கும் கரிமச் சேர்மங்களாயிருந்தாலும் செயற்கையாகத் தயாரிக்கப்பட்ட கரிமச் சேர்மங்களாயிருந்தாலும் அவற்றைப் பண்புகளின் அடிப்படையில் தனிமைப்படுத்துதலும் வேதியியல் ஆய்வுகளுக்கு உட்படுத்தி ஆராய்வதும் மிக அவசியமாகின்றது. இச்செயல்களுக்காகப் பயன்படும் கரிமச் சேர்மங்கள் தூய்மையான நிலையில் பெறப்பட்டவையாக இருந்தால் தான் அவற்றை அளவை அல்லது தரப் பரிசோதனைகளுக்கு உட்படுத்தி மேற்கண்ட ஆய்வுகளை நிகழ்த்தவியலும். சந்தைகளில் விற்கப்படும் அனைத்துக் கரிமச் சேர்மங்கள், மருந்துகளும், பலவிதமான பயன்பாட்டுப் பொருட்கள் யாவையும் கண்டிப்பாக மீத்தூய்மை கொண்டவையாக இருக்க வேண்டும். எனவே கரிமச் சேர்மங்களைத் தூய்மைப்படுத்துவது சிக்கலான செயல்பாடாக இருந்தாலும் இது தவிர்க்க முடியாததும் இன்றியமையாததும் ஆகும்.
# கரிமச் சேர்மங்களைத் தூய்மைப்படுத்தல்

## கரிமச் சேர்மங்களைப் பிரித்தெடுத்தல்

சில கரிமச் சேர்மங்கள் தாவரங்களிலும் பூக்களிலும் காணப்படுகின்றன. சேர்மங்கள் காணப்படும் சேர்ம மூலங்களை உரிய கரைப்பான்கள் சேர்த்துச் சாக்ஃசுலெட் ஆய்வகக் கருவியமைப்பில் வைத்துச் சூடாக்குவதன் மூலம் பிரித்தெடுக்க முடியும். இவ்வாறே ஆல்கலாய்டுகள், பூக்கள் மற்றும் இலைகளில் இருந்து தயாரிக்கப்படும் சில அத்தியாவசியமான எண்ணெய்கள் மற்றும் சில வேர்களில் உள்ள கரையும் பொருள்கள் முதலியவற்றையும் எளிதாகப் பிரித்தெடுக்க முடியும். மூலங்களில் உள்ள கரையக்கூடிய பொருள்களை திரவக்கரைப்பானில் கரைத்து எளிதான அல்லது படிப்படியான படிகமாக்கலின் வழியாகவும் பிரித்தெடுக்கலாம்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

சாக்ஃசுலெட்டு (Soxhlet) என்னும் எளிய ஆய்வகக் கருவி 1879 ஆம் ஆண்டு பிரான்சு ஃபான் சாக்ஃசுலெட்டு ( Franz von Soxhlet) என்பவரால் உருவாக்கப்பட்டது. திடப்பொருள்களில் உள்ள கொழுப்பு வகைப் பொருட்களைக் கரைத்துப் பிரிப்பதெற்கென்றே ஆரம்ப காலத்தில் வடிவமைக்கப் பட்டதெனினும் இக்கருவியின் எல்லை கொழுப்பு வகைப் பொருட்களைக் கரைத்துப் பிரிப்பதோடு முற்றுப்பெறவில்லை. பொதுவாக, கரைதிறனைக் கொண்டு சேர்மத்தில் உள்ள அசுத்தங்கள் கரைப்பானில் கரையாமல் உள்ளபோது சாக்ஸ்லெட் ஆய்வகக் கருவியினைப் பயன்படுத்தி வடிகட்டல் மூலமாகச் சேர்மத்தைப் பிரித்தெடுக்க இயலும். பிரித்தெடுக்கப்பட வேண்டிய ஒரு சேர்மம் கரைப்பானில் முழுமையாக கரையும் திறனைக் கொண்டிருக்குமேயானால் அச்சேர்மத்தைக் கரையாத மாசுக்களில் இருந்து பிரித்தெடுக்கச் சாதாரான வடிகட்டல் முறையைப் பயன்படுத்தலாம்.  
இடது புறத்தில் பக்கக் குழாய் கொண்டு வலது புறத்தில் மெல்லிய வடிகுழாயும் உச்சியில் வடிகலனும் இணைந்த ஒர் அகன்ற குழாய்தான் சாக்ஸ்லெட் ஆய்வகக் கருவி. இக்கருவியின் பிரதான அகன்ற அறையில் ஓர் விரற்புட்டி பொருத்தப்பட்டிருக்கும். மேற்கண்ட அகன்ற குழாய் வடிகட்டும் கரைப்பான் வைக்கப்பட்டுள்ள ஒரு குடுவையுடன் பொருத்தப்பட்டால் சாக்ஸ்லெட் ஆய்வகக் கருவி கரிமச்சேர்மங்களைக் கரைத்துப் பிரிக்கும் கருவியாகச் செயல்படத் தயாராகிவிடுகிறது.  
பிரித்தெடுக்கப்படவேண்டிய கரிமச்சேர்மம் கலந்துள்ள திண்ம மூலப்பொருள், சாக்ஸ்லெட் ஆய்வகக் கருவியின் பிரதான அறையில் வைக்கப்பட்டுள்ள கனமான வடிதாளால் உருவாக்கப்பட்ட விரற்புட்டியில் இடப்படுகிறது.  
கரிமச் சேர்மத்தைப் பிரித்தெடுக்கும்போது குடுவையிலுள்ள கரைப்பான் ஆவியாகுமாறு நன்றாகச் சூடுபடுத்தப்பட வேண்டும். இதனால் உருவான கரைப்பானின் ஆவி மேல்நோக்கிப் பக்கக்குழாயின் வழியாகப் பயணித்து உச்சியிலுள்ள வடிகலனுக்கு வந்து சேர்கிறது. இங்கு வந்துசேரும் கரைப்பானின் ஆவி, குளிர்ந்த நீரினால் குளிர்விக்கப்பட்டுச் சிறிதுசிறிதாகக் கருவியின் பிரதான அறைக்குள் உள்ள திண்மப்பொருள் இருக்குமிடத்திற்கு அனுப்பப்படுகிறது. இவ்வாறான தொடர் நிகழ்வால் கருவியின் பிரதான அறைக்குள் சூடான கரைப்பான் மெல்லப் படிப்படியாக நிரம்புகிறது. சாக்ஸ்லெட் ஆய்வகக் கருவியின் பிரதான அறை நிரம்பியதும் விரற்புட்டியில் உள்ள கரிமச்சேர்மம் சூடான கரைப்பானில் கரைந்து வடித்தல் பாதைவழியாகக் கீழேயுள்ள குடுவைக்குள் மீண்டும் வந்து சேகரமாகிறது. கரைப்பானின் வேகமான பாய்ச்சலில் திண்ம மூலப்பொருளேதும் கீழே சென்றுவிடாமலிருக்க விரற்புட்டி உதவுகிறது. இச்சுழற்சி முறை பல மணிநேரங்கள் அல்லது பல நாட்களுக்கும் கூட அனுமதிக்கப்படுகிறது. இவ்வாறு பிரிக்கப்பட்ட கரிமச்சேர்மம் பின்னர் திண்மப்பொருளாகப் படிகமாக்கப்படுகிறது.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### படிகமாக்கல்

கரிமச்சேர்மங்களை தூய்மையாக்கும் முறைகளில் படிகமாக்கல் என்பது மிகமுக்கியமான முறையாகும். தற்பொழுது அறியப்பட்டுள்ள பரந்த எண்ணிக்கையிலான கரிமச்சேர்மங்களில் பெரும்பாலானவை படிகமாக்கல் முறையில் தூய்மைப் படுத்தப்படுகின்றன
படிகமாக்கல் என்பது சேர்மத்தின் கரைசலில் இருந்து சேர்மத்தை படிகங்களாக வீழ்படிவாக்கி சேர்மத்துடன் கலந்துள்ள மாசுக்களை நீக்கும் முறையாகும்.
இம்முறையில் முதலில் சூடான தேர்ந்தெடுக்கப்பட்ட கரைப்பானில் சேர்மம் கரைக்கப்படுகிறது. பின்னர் சேர்மத்தின் அடர்கரைசல் குளிர்விக்க அனுமதிக்கப்பட்டு சேர்மம் படிப்படியாக படிகமாக்கப்படுகிறது. இவ்வாறு உண்டான படிகங்களை வடிகட்டல் முறையில் பிரித்தெடுத்து குளிர்ந்த கரைப்பானால் மீண்டுமொருமுறை கழுவி எஞ்சிய படிந்திருக்கும் மாசுக்களையும் நீக்கியபின் நன்றாக உலர்த்தப்பட்டு தூய்மையான படிகங்கள் தயாரிக்கப்படுகின்றன.  
கரிம சேர்மங்களை எவ்வாறு படிகமாக்கலாம் என்பதற்கான ஒரு விரிவான படிப்படியான வழிகாட்டு முறை கீழே கொடுக்கப்பட்டுள்ளது. ஒரு நல்ல காற்றோட்டமான வசதியுள்ள கட்டுப்படுத்தப்பட்ட வேதியியல் ஆய்வகத்தில் இம்முறையை சிறப்பாகச் செயல்படுத்த முடியும். சர்க்கரை உற்பத்தியில் படிகமாக்கல் முறை மூலம் சர்க்கரையை தூய்மையாக்கும் நடைமுறை வ்ர்த்தகரீதியாகப் ப்ல்வேறு பயன்பாட்டு சாத்தியங்களைக் கொண்டுள்ளது என்பது குறிப்பிடத்தக்கது.
பொதுவாக படிகமாக்கலில் கீழ்கண்ட நான்கு படிகள் மேற்கொள்ளப்படுகிறது.
1.திடப்பொருளை சரியான கரைப்பானில் கரைத்து கரைசல் தயாரித்தல்.
2.சூடான கரைசலை வடிகட்டுதல்
3.வடிநீரை குளிரவைத்துப் படிகமாக்குதல்
4.படிகங்களை பிரித்தெடுத்து கூளிரவைத்தல்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### பொருத்தமான கரைப்பானை தேர்வு செய்தல்

ஒரு சிறந்த கரைப்பான் பின்வரும் பண்புகளைக் கொண்டிருக்க வேண்டும்.  
1.கரைப்பானை வெப்பப்படுத்தும்போது அது சேர்ம திடப்பொருளைக் கரைக்கக் கூடியதாகவும் குளிர்ந்த நிலையில் கரைக்காமலும் இருக்கவேண்டும்.
2.கரைப்பான் சேர்மத்தில் கலந்துள்ள அசுத்தங்களை முழுமையாக கரைக்கக் கூடியதாக இருக்கக்கூடாது. (சேர்மம் கரைந்திருக்கும் போது அசுத்தங்களை வடிகட்டல் முறையில் பிரித்தெடுக்கலாம்) அல்லது முழுமையாக கரைக்கக் கூடியதாக இருக்கவேண்டும். (அசுத்தங்கள் கரைப்பானில் கரைந்து கரைசலில் தங்கியிருந்தால் சேர்மத்தை படிகமாக்கும்போது அசுத்தங்களைப் பிரித்துவிடலாம்.)
3.கரைப்பான் சேர்மத்துடன் சேர்ந்து வினைபுரியாததாக இருக்க வேண்டும்.
4.கரைப்பான் எரியக்கூடியதாக இருக்கக்கூடாது.
5.கரைப்பான் நச்சுத்தன்மை அற்றதாக இருக்கவேண்டும்.
6.கரைப்பான் மலிவாகக் கிடைக்கக் கூடியதாக இருக்கவேண்டும்.
7.கரைப்பான் விரைந்து ஆவியாகும் தன்மை கொண்டிருக்க வேண்டும். ( படிகத்திலிருந்து பிரிப்பது எளிதாக இருக்கும்)  
மேற்கண்ட காரணங்களால் சிறந்த கரைப்பானைத் தேர்ந்தெடுத்து பயன்படுத்துவது மிகவும் கடினமான செயலாக உள்ளது. பெரும்பாலும் பரிசோதனைகளின் அடிப்படையில் பொருத்தமான கரைப்பான்கள் தேர்வுசெயயப்படுகின்றன அல்லது சிக்கலேதுமின்றி மின்சுமையற்ற கரைப்பான்கள் (பென்சீன்,டொலுயீன்) தேர்வுசெய்யப்பட்டு படிகமாக்கலில் பயன்படுத்தப்படுகின்றன. ஆகவே நாம் மின்சுமை அதிகமுள்ள கரைப்பான்கள் தொடங்கி மின்சுமை குறைவாக உள்ள கரைப்பான்கள் வரையிலான பட்டியலைத் தெரிந்து தெளிய வேண்டியது அவசியமாகிறது.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### கரைசலைத் தயாரித்தல்

முதலில் தூய்மையில்லாத சேர்மத்தை ஒர் ஆய்வுக்குழாயில் இட்டு சேர்மம் எளிதில் கரைவதற்கு ஏதுவாக கலக்கும் தண்டினால் சேர்மத்தை தூளாக்கிக் கொள்ளவேண்டும். மேற்கண்ட கரைப்பான்களில் இருந்து ஒரு சரியான கரைப்பானைத் தேர்ந்தெடுத்து குழாய்க்குள் கரைப்பானை சொட்டுச் சொட்டாக சேர்க்கவேண்டும். கரைப்பானில் கரையாத திடமாசுக்கள் இருந்தால் கூடுதல் கரைப்பானை குழாய்க்குள் சேர்த்து உருவான நீர்த்தக் கரைசலை சாதாரண அறை வெப்பநிலையில் வடிகட்டி திடமாசுக்கள் நீக்கப்படுகின்றன. பிறகு கரைப்பான் ஆவியாக்கல் முறையில் பிரிக்கப்படுகிறது. கரைசலை சூடாக்கும் போது கரைப்பான் கொதிக்காமலேயே அதன் கொதிநிலையைத் தாண்டி வெப்பமடைவதை தவிர்க்க கரைசல் உள்ள குழாய்க்குள் மரத்தாலான ஒரு தண்டை வைக்கவேண்டும். இம்மரத்தண்டிலுள்ள காற்று வெளியேறி கரைசலை கொதிக்கச் செய்து அதிவெப்பப்படுத்தலை த்விர்க்கச்செய்கிறது. மரத்தண்டிற்கு மாற்றாக நுண்துளைகளுடைய பீங்கான் கொதிகலன்களையும் பயன்படுத்தலாம்.திடமாசுக்கள் நீக்கப்பட்டபிறகு கரைப்பான் ஆவியாக்கப்படுகிறது. குழாய்க்குள் கரைப்பானை சொட்டு சொட்டாக மீண்டும் சேர்த்து ஒரு கண்ணாடித்தண்டினால் படிகங்களை நன்றாக கலக்கவேண்டும். சேர்மம் முழுவதுமாக கரையும்வரை குழாயை நீராவி மூலமாகவோ வெப்பமான மணலில் வைத்தோ சூடாக்கவேண்டும்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### கரைசலின் நிறம் நீக்கல்

நிறமற்ற கரைசல் மற்றும் இளமஞ்சள் நிற கரைசல் தவிர்த்த பிறநிறங்களைக் கொண்ட கரைசல்கள் தயாரிக்கப்பட்டிருந்தால், கரைசலுடன் மிகையான கரைப்பானும் கரித்துகள்களும் சேர்த்து சிலநிமிடங்களுக்கு கொதிக்கவிட வேண்டும். வண்ணமாசுக்கள் கரித்துகள்களின் மேற்பரப்பிலுள்ள நுண்துளைகளால் ஈர்க்கப்பட்டு கரைசலின் நிறம் நீக்கப்படுகிறது. பின்னர் கரித்துகள்கள் வண்ணமாசுக்களுடன் பிரித்தெடுக்கப்பட்டு வடிகட்டப்படுகின்றன.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### வடிகட்டல் முறையில் கரைசலில் உள்ள திடமாசுக்களை நீக்குதல்

ஈர்ப்பு வடிகட்டல், தெளிய வைத்தல் அல்லது பிப்பெட் என்னும் உறிஞ்சிக்குழாயைப் பயன்படுத்தி கரைசலில் உள்ள திடமாசுக்களை நீக்கலாம். பொதுவாக வெற்றிட வடிகட்டல் முறையை இங்கு பயன்படுத்தக்கூடாது. ஏனெனில் வடிகட்டலின் போதே கரைப்பான் குளிர்ச்சியடைந்து வடிகலனில் சேர்மம் படிகமாகத் தொடங்கிவிடுகிறது.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### ஈர்ப்பு வடிகட்டல்

ஈர்ப்பு வடிகட்டல் முறையில் நுண் மரக்கரி, துகள்கள், மெல்லிய பஞ்சு போன்ற மாசுக்களை அகற்றலாம். மூன்று கூம்பு வடிவக் குடுவைகளைக் எடுத்துக்கொண்டு அவற்றை நீராவி அல்லது சூடான தட்டில் வைத்து சூடாக்க வேண்டும். முதல் குடுவையில் வடிகட்ட வேண்டிய கரைசலும் இரண்டாவது குடுவையில் சிறிதளவு கரைப்பான் மற்றும் ஒரு காம்பற்ற புனலும் மூன்றாவது குடுவையில் தாராளமாக படிகக் கரைசலும் எடுத்துக் கொள்ளவேண்டும். வரிப்பள்ளங்களாக மடிக்கப்பட்ட ஒரு வடிதாளை காம்பற்ற புனலுடைய இரண்டாவது கூம்புக்குடுவையில் வைக்கவேண்டும். படிகமாதல் நிகழ்ந்தால் காம்பில் படிகங்கள் நிரம்பி தடங்கல் உண்டாகும் என்ற காரணத்தால் காம்பற்ற புனல் இங்கு உபயோகிக்கப்படுகிறது. முதலாவது கூம்புக்குடுவையில் உள்ள வடிகட்டவேண்டிய கரைசலை வடிதாள் வைக்கப்பட்டுள்ள குடுவையில் ஊற்றவேண்டும். மூன்றாவது கூம்புக்குடுவையில் உள்ள கொதிக்கும் கரைப்பானை வடிதாளின் மீது உருவான படிகத்தின்மீது ஊற்றவேண்டும். மேலும் சூடான கரைப்பானை முதலாவது குடுவையில் ஊற்றி நன்றாக கழுவி அக்கரைசலையும் வடிதாளில் ஊற்றவேண்டும். அதிகமாக ஊற்றப்பட்ட கரைப்பானை கொதிக்க வைத்துப் பிரித்தெடுக்கலாம்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### தெளிய வைத்து இறுத்தல்

சற்று பெரிய அளவு கொண்ட திட அசுத்தங்களை பிரித்தெடுக்க இம்முறை பயன்படுத்தப்படுகிறது. சூடான கரைசலை
வெறுமனே குப்பியைச் சாய்த்து ஊற்றுவதன் மூலம் கரையாத திட மாசுக்களை தனித்து விடச்செய்வது தெளிய வைத்து இறுத்தல் முறையாகும். .
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### பிப்பெட் உறிஞ்சிக்குழாய் மூலம் கரைப்பானைப் பிரித்தல்

திட மாசுக்கள் அதிகமாகவும் கரைப்பான் குறைவாகவும் உள்ள படிகமாக்கல் நிகழ்வில் இம்முறையை பயன்படுத்தலாம். சதுர முனைகொண்ட ஒரு பிப்பெட் உறிஞ்சுக் குழாயை ஆய்வுக்குழாயின் வட்டஅடிப்பகுதியுடன் இணைத்து திடமாசுக்களை அங்கேயே விட்டுவிட்டு திரவக்கரைப்பானை மட்டும் உறிஞ்சி கரைப்பானைத் தனியே பிரித்தெடுக்கலாம்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### தேவையான சேர்மத்தைப் படிகமாக்கல்

மேற்கண்டவழி படிமுறைகளில் வண்ண மாசுக்கள் மற்றும் கரையாத மாசுக்கள் நீக்கப்பட்டப்பிறகு இந்நடைமுறை மேற்கொள்ளப்படுகிறது. படிகக் கரைசலில் ஒருவேளை அதிகமான கரைப்பான் இடம் பெற்றிருப்பின் கரைசலை மேலும் கொதிக்க வைத்தோ அல்லது மெல்லிய காற்றுக்கற்றையால் கரைசலை ஊதியோ கரைப்பானைப் பிரிக்கலாம். கொதிநிலையில் உள்ள கரைசல் கரைபொருளின் நிறைவுற்ற கரைசலாக இருக்கையில் சூடான கரைசலை மெல்ல மெல்ல அறைவெப்ப நிலைக்கு குளிர்விக்கும் போது படிகமாககல் வினை தொடங்குகிறது. ஆய்வுக்கலனில் உடனடியாக படிகமாதல் நிகழவில்லையென்றால் அந்தக்கரைசலில் ஒரு சிறிய மூலப்படிகத்தை சேர்ப்பதன்மூலமாக படிகமாதலை தூண்டலாம் அல்லது ஆய்வுக்கலனின் பக்கங்களை கண்ணாடித்துண்டு வைத்து மெல்ல சுரண்டலாம். படிகமாதல் துவங்கியவுடன் ஆய்வுக்கலனை அசைத்து இடையூறு செய்யாமல் இருந்தால் அளவில் பெரிய படிகங்கள் உருவாகும். காகிதம் அல்லது பஞ்சை ஆய்வுக்கலனைச் சுற்றிப் போர்வையாக்கி கரைசலை படிப்படியாக மெல்ல குளிர்விப்பதன் மூலம் அளவில் பெரிய பெரிய படிகங்களைத் தோற்றுவிக்கலாம். பொதுவாக அளவில் பெரிய படிகங்களையே மாசுக்களிடமிருந்து எளிதாக பிரிக்கவியலும். ஆய்வுக்கலன் அறை வெப்பநிலைக்கு குளிர்ச்சி அடைந்தவுடன் மேலும் ஐந்து நிமிடங்கள் கலனை பனிக்கட்டியில் வைத்து குளிர்விப்பதன் மூலம் படிகங்களை எண்ணிக்கை அல்லது அளவில் அதிகமாக்கலாம்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### படிகங்கள் சேகரித்தல் மற்றும் சுத்தப்படுத்தல்

பனிக்கட்டியின் வெப்பநிலைக்கு குளிர்விக்கப்பட்ட கரைப்பானில் இருந்து படிகங்களை வடிகட்டுதல் மூலமாக பிரித்து அவற்றைச் சேகரித்து தூய்மைப் படுத்தலாம். இதற்கு ஹிர்ஷ் புனல், பக்னர் புனல், அல்லது ஒரு பிப்பெட் உறிஞ்சிக்குழாய் முதலியவற்றைப் பயன்படுத்தலாம்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### ஹிர்ஷ் புனலும் வடிகட்டலும்

ஹிர்ஷ் புனlல் என்பது நீர்மத்தில் இருந்து படிகங்கள் அல்லது திடப்பொருளை வெற்றிடத்தில் பிரித்தெடுக்கப் பயன்படும் ஒரு துணைக்கருவி ஆகும். வரிப்பள்ளங்கள் இல்லாத வடிதாள் வைக்கப்பட்ட ஹிர்ஷ் புனலை இறுக்கமாக மூடப்பட்டுள்ள ஒரு வெற்றிடமாக்கப்பட்ட குடுவையில் பொருத்தவேண்டும். இக்குடுவை பனிக்கட்டியில் வைக்கப்பட்டு கரைப்பான் குளிர்ச்சியாக இருக்கும்படி வைத்துக் கொள்ளப்படுகிறது. படிகமாக்கும் கரைசலால் வடிதாள் நனைக்கப் படுகிறது. வடிதாள் வெற்றிடத்தை நோக்கி கீழ்ப்புறமாக ஈர்க்கப்படுமாறு வடிகுழாய் மூடப்பட்டுள்ளதா என்பதை உறுதிப்ப்படுத்திக் கொண்டு கரைசலை வடிதாளில் ஊற்றி படிகங்களை புனலின்மீது உரசுமாறு செய்யவும். படிகங்களிலிருந்து திரவம் முழுமையாக பிரிந்தவுடன் விரைவில் வெற்றிடம் நீக்கப்படுதல் வேண்டும். இதற்காக சிலதுளிகள் குளிர்ந்த கரைப்பானை உபயோகித்து வடிகலனை கழுவலாம். தொடர்ச்சியான வெற்றிடமாக்கல் மற்றும் நீக்கலால் படிகங்களிலிருந்து திரவம் முழுமையாக நீக்கப்படுகிறது. தேவையான அளவுக்கு படிகங்களை மீண்டும் மீண்டும் கழுவி வெற்றிடத்தில் அப்படிகங்களை உலர்த்திக் கொள்ளலாம்.
# கரிமச் சேர்மங்களைத் தூய்மைப்படுத்தல்

## சாக்ஃசுலெட்டு ஆய்வகக் கருவி

### பக்னர் புனலும் வடிகட்டலும்

செருமன் வேதியியல் அறிஞர் திரு எட்வர்டு பக்னர் ( 1860 – 1917 ) என்பவரால் இப்புனல் வடிவமைக்கப்பட்டது. இப்புனலில் உள்ள துளையிடப்பட்ட ஒரு தட்டின் மேல் வட்டவடிவிலான வடிதாளை வைத்து உறிஞ்சுதல் முறையில் வடிகட்டுதல் நிகழ்கிறது.
வரிப்பள்ளங்கள் இல்லாத வடிதாளை பக்னர் புனலின் அடிப்பாகத்தில் உள்ள தட்டின்மீது வைத்து கரைப்பானால் வடிதாளை நனைக்க வேண்டும். இப்புனலை ரப்பர் அல்லது செயற்கை ரப்பராலான இணைப்பானால் வடிகலனுடன் காற்றுப்புகாதவாறு இறுக்கமாகப் பொருத்தவேண்டும். கரைசலை வடிதாளில் ஊற்றி படிகங்களை புனலின்மீது உரசுமாறு செய்யவும். படிகங்களிலிருந்து திரவம் முழுமையாக பிரிந்தவுடன் விரைவில் வெற்றிடம் நீக்கப்படுதல் வேண்டும். குளிர்ந்த கரைப்பானை உபயோகித்து வடிகலனை கழுவலாம். பிரிகையடைந்த படிகங்கள் வடிதாளில் தேங்கி நிற்கும். தொடர்ச்சியான வெற்றிடமாக்கல் மற்றும் நீக்கலால் படிகங்களிலிருந்து திரவம் முழுமையாக நீக்கப்படுகிறது. தேவையான அளவுக்கு படிகங்களை மீண்டும் மீண்டும் கழுவி வெற்றிடத்தில் அப்படிகங்களை உலர்த்திக் கொள்ளலாம். கழுவப்பட்ட படிகங்களை வடிதாள்களூக்கு இடையில் வைத்து நன்றாக அழுத்திய பின்னர் கண்ணாடித்தட்டில் அவற்றை காயவைத்து இறுதியாக உலர்த்தப்படுகிறது.
# மாரத்தஹள்ளி

மாரத்தஹள்ளி, பெங்களூரின் கிழக்கில் உள்ள ஒரு புறநகர் பகுதியாகும்
# மாரத்தஹள்ளி

## பெயர் காரணம்

"அள்ளி" என்றால் கிராமம் என்று பொருள்படும். மருத என்ற விமானம் இங்கு விபத்துகுள்ளனதால் இந்த இடம் "மாரத்தஹள்ளி" எனப்படுகிறது.
# மாரத்தஹள்ளி

## சிறப்பு

மாரத்தஹள்ளி மேம்பாலம், அதிக போக்குவரத்து நெரிசலுக்குப் பெயர்பெற்றது. வெளிவட்ட சாலையையும், ஓல்ட் ஏர்ப்போர்ட் சாலையையும் இணைப்பதால் இது சிறப்பு வாய்ந்தது.
# மாரத்தஹள்ளி

## மக்கள் தொகை

இங்கு 1,28 ,000 பேர் வாழ்கின்றனர் . இதில் 42,000 பேர் தமிழர் (31%) ஆவர் .
# பதினாறாம் நாள் போர் (குருச்சேத்திரப் போர்)

**பதினாறாம் நாள் போர்** பீஷ்மரின் பத்து நாட்கள் போர், துரோணரின் 5 நாட்கள் போர் என குருச்சேத்திரப் போரை நடத்திய பின் பதினாறாம் நாள் கர்ணன் கௌரவப்படைக்கு தலைமை ஏற்றான். பதினெட்டு நாட்கள் நடந்த குருச்சேத்திரப் போரில் பதினாறு, பதினேழு ஆகிய இருநாட்களும் கர்ணன் தலைமையில் நடந்த போரில் பதினாறாம் நாள் நடந்த போரை விவரிக்கிறது.இதனை வில்லிபுத்தூரார் கர்ண பருவம் என பதிவு செய்துள்ளார்.
# பதினாறாம் நாள் போர் (குருச்சேத்திரப் போர்)

## குந்தியின் குழப்பம்

துர்வாச முனிவருக்கு குந்தி சிறு வயதில் செய்த பணிவிடைக்காக அவர் தந்த வரத்தால் அறியாத பருவத்தில் பிறந்த கர்ணனுக்கும், குந்தியின் திருமணத்திற்குப் பிறகு பிறந்த பாண்டவருக்கும் நடக்கும் போர். பதினைந்தாம் நாள் போர் முடியும் போது துரோணரின் மரணத்திற்குப் பின் கர்ணனை கௌரவப்படைக்கு தலைமைப் படைத்தலைவர் எனதுரியோதனன் அறிவித்த போது குந்தி மிகுந்த வேதனைப்பட்டாள்.கர்ணனை போரிலிருந்து விலகி இருக்கச் செய்ய வேண்டும்,அல்லது பாண்டவரோடு இணையச்செய்ய வேண்டும் எவ்வாறு இதை செய்வது என யோசனையில் ஆழ்ந்து போயிருந்தாள். கர்ணனிடம் இதைப்பற்றி கேட்காமலே இருப்பது என முடிவேடுத்தாள்,ஒருவேளை கேட்டு அதற்கு உடன்பட்டால் சகோதரர்களுக்குள் நாம் சமாதானம் செய்யலாம், பாண்டவர் ஏற்க வாய்ப்பு உள்ளது. பின்னாளில் கர்ணன் அம்மா என்னிடம் கேட்டால் தம்பிகளுக்காக நான் உடன்படமாட்டேனா எனக்கேட்டால் என்ன செய்வது என குழம்பிப்போய் இறுதியில் கர்ணனிடம் செல்வது என முடிவெடுத்தாள்.
# பதினாறாம் நாள் போர் (குருச்சேத்திரப் போர்)

## குந்தி பெற்ற வரம்

குந்தி விடியும் முன்னமே கௌரவர் படை முகாமை அடைந்திருந்தாள்,கர்ணன் போருக்கு ஆயத்தப்பட்டுக் கொண்டிருப்பதைப் பார்த்தாள்,அவளுடைய மூத்த மகன் பிறந்த உடனேயே பிரிந்துவிட்டவன்,இதயத்தில் அன்பு நிறைந்திருக்க, தயக்கத்துடன், முதன்முதலாக **மகனே**என்று அழைத்தாள்.கர்ணன் திரும்பி பார்த்தான் குந்தியை அடையாளம் கண்டுகொண்டு "தேரோட்டி மகன் பாண்டவர்களின் தாயை வணங்குகிறேன்" என்றான். குந்தி தனது சிறுவயது தவறுகளைக் கூறி மன்னிப்புக் கேட்பதுபோல், கண்களில் கண்ணீர் துளிக்க "என்னை மன்னித்துவிடு" என்றாள். உண்மை தெரிந்த அவனும் தனது கேளிப் பேச்சுக்காக "**மன்னியுங்கள்**" என்றான். "உங்களுக்கு நான் என்ன செய்ய வேண்டும்,இப்போதுதான் பொழுது விடிந்திருக்கிறது,இந்த சமயத்தில் நான் எதைக்கேட்டாலும் கொடுத்துவிடுவேன்" என்றான்."இத்தனை காலத்திற்குப் பிறகு தன்னை மகனே என்று கூப்பிடுவதால் ஒரு வேளை வரம் கேட்கத்தான் வந்திருக்கிறீர்களோ? அது தானே உங்களுக்கு வேண்டும்? தர்மவானான தேரோட்டி மகனிடம் யாசகம் கேட்டு வந்தீர்கள் அப்படித்தானே"? ஆமாம் என்பதைப்போல் தலையை அசைத்து "சகோதரர்களுக்குள் சண்டையிடாமல் நீ கௌரவர்களை விட்டுவிட்டு வந்துவிடு பாண்டவர் குடும்பத்தில் உனக்கு உரிய இடத்தில் இருக்கலாம்.அமைதி திரும்பட்டும்" என்றாள்.  
"யாருக்கு அமைதி அவர்களுக்கா? எனக்கா? நான் ஒருநாளும் துரியோதனன்|துரியோதன்னை விட்டு வரமாட்டேன்,அதைத் தவிர வேறு எதை வேண்டுமானாலும் கேளுங்கள்" என்றான் கர்ணன்."என் மகன்கள் யாரும் சாகக் கூடாது"."யாரைச்சொல்கிறீர்கள் திருமணத்திற்குப் பிறகு பிறந்தவர்களையா? அல்லது அதற்கு முன் பிறந்தவனையா?"-கர்ணன். "**எல்லோருமே**" என்று உரக்க சத்தமிட விரும்மினாள்.  
பிறகு கர்ணனிடம் பாண்டவர்களை போரில் கொல்வதில்லை என வரம் கேட்டாள்,கர்ணன் புண்ணகைத்தான்,குந்தி உடல் கூனிப்போனாள்.ஆனால் கர்ணன் அருச்சுன்னைத் தவிர மற்றவரைக் கொல்வதில்லை என்றான்."உன்னிடமுள்ள பிரம்ம ஆயுதத்தை ஒருமுறைதான் உபயோகிக்க வேண்டும்" என இரு வரங்களை கிருட்டிணனின் தூண்டுகோலின் படி பெற்றுக்கொண்டு திரும்மினாள்.
# பதினாறாம் நாள் போர் (குருச்சேத்திரப் போர்)

## பாண்டவருடன் யுத்தம்

வரத்தைப் பெற்றுக்கொண்ட குந்தி கர்ணனை வாழ்த்த நினைத்தாள்,ஆசைகளைக் கட்டுப்படுத்திக்கொண்டாள். பாண்டுவின் பிள்ளைகளுக்கு எதிராக எவ்வாறு வெற்றி வாழ்த்துச் சொல்லுவாள்.யாரும் கவனிக்காத சமயமாய் நலுவி போய்விட்டாள் குந்தி.துரியோதனன் வந்தான் கௌரவப்படை ஆரவாரம் செய்த சப்தத்திற்கு இடையே கர்ணனை படைத்தளபதி என அறிவித்தான். சல்லியன் கர்ணனுக்குத் தேரோட்டியாக நியமித்தான், கர்ணனை நோக்கி "உன் வாழ்நாள் முழுவதும் நீ தேரோட்டியின் மகன் என்று குறிப்பிட்டார்கள். இப்போது போர்களத்தில் நீ போர் வீரனாகப் போ, உனக்கு ஒரு மன்னன் தேரோட்டுவான்" என்றான்.  
கிருட்டிணன் அருச்சுன்னின் தேரை தன்னை விட்டு ஒதுக்கியே ஓட்டிக்கொண்டிருந்ததை கவனித்தான், மற்ற பாண்டவர்களின் பக்கம் தனது கவனத்தை செலுத்தி முதலில் நகுலனையும், சகாதேவனையும் தோற்கடித்தான், பிறகு பீமனை கதையுத்தத்தில் வென்று இறுதியில் தருமரையும் தோற்கடித்தான்.அவர்கள் ஒவ்வொருவரையும் கொன்றிருக்க முடியும் ஆனால் ஒருவரையும் கொல்லவில்லை,குந்திக்கு கொடுத்த வரத்தால் அவர்களை உயிரோடு விட்டுவைத்தான்,தன்னிடம் தோற்ற பாண்டவர்களை கட்டித் தழுவிக்கொள்ள ஆசைப்பட்டான்,"நீங்கள் என் தம்பிகள், ஒரு தாயின் வயிற்றில் பிறந்தவர்கள்" என்று கூற ஆசைப்பட்டான், ஆனால் தன்னைக் கட்டுப்படுத்திக் கொண்டான். மாறாக "உங்கள் உயிரை உங்களுக்கு தானமாக வழங்கியிருக்கிறேன் போங்கள்" என்றான். கர்ணனைப் பார்த்த தருமர் யுத்தம் செய்யவே மனமின்றி சோர்ந்து போயிருந்தார். அவரை நகுலனும்,சகாதேவனும் தாங்கி தூக்கிச் சென்றனர்.இதை பார்த்த அருச்சுனன் கிருட்டிணனிடம்தன்னை தருமரிடம் அழைத்துச் செல்ல கூறினான். "இல்லை அவரைப்பற்றி கவலைப்படாதே நாம் கர்ணன் மீது கவனம் செலுத்த வேண்டும்" என்றார்.அருச்சுனன் பிடிவாதமாய் தருமரிடம் தேரை கொண்டு போகச்சொன்னான்.கிருட்டிணனும் அவ்வாறே செய்தார்.
# பதினாறாம் நாள் போர் (குருச்சேத்திரப் போர்)

## சகோதர சண்டை

அருச்சுன்னைக் கண்டதும் தருமர் மகிழ்ச்சி பொங்க "சூரியன் மறைவுக்கு முன் நீ உயிருடன் வந்துவிட்டாய், அப்படியானால் கர்ணன் இறந்துபோயிருப்பான்,எப்படி அந்த தேரோட்டியின் மகனைக் கொன்றாய்,அந்த துரியோதன்னின் கொடிய நண்பனை எப்படிக் கொன்றாய்". "இல்லை கர்ணன் இன்னமும் இறக்கவில்லை,இங்கே எல்லாம் சரியாக உள்ளதா? என பார்க்க வந்தேன்" என்றான் பார்த்தன்.தருமர் கொபங்கொண்டு "கோழைப்பயலே கர்ணனைக் கொல்லாமல் என்னைப் பார்க்கவா வந்தாய்?அங்கே பீமன் தனியாக சமாளித்துக் கொண்டிருக்க போலிக் கவலையுடன் வருகிறாயா? உன்னைவிட மகத்தான வில்வீரனான இறந்து இருப்பான், நீ கர்ணனைக் கண்டு அஞ்சுகிறாய், இத்தனைக்கும் உன்னிடம் **காண்டீபம்** உள்ளது,கிருட்டிணன் உனக்குத் தேரோட்டி,கர்ணனைக் கொல்லாமல் வந்து நிற்கிறாய் எனக்கு வெட்கமாக இருக்கிறது. உன் **காண்டீபத்தை** வேறு யாருக்காவது கொடு" என்றார். அருச்சுன்னுக்கு ரத்தம் கொதிக்க "என்னை எவ்வாறு இப்படி பேசலாம்" என்று கூறி வாளை எடுத்துக் கொண்டு தருமரை தாக்க முற்பட்டான்,நகுலனும்,சகாதேவனும் இடையே மறித்து தருமரை காத்து நின்றனர்.கிருட்டிணன் இருவரையும் பார்த்து "என்ன செய்கிறீர்கள் நல்ல புத்தியை போர் கொண்டு போய்விட்டதா?" என கடிந்து கொண்டார். "என் காண்டீபத்தை அவமதிப்பவரை கொல்வேன் என சபதம் செய்துள்ளேன்" என்றான்,"ஒருவனை கொல்வது இரண்டு வகையில் செய்யலாம்,ஒன்று உடலைக் காயப்படுத்தி,மற்றொன்று உணர்ச்சி பூர்வமாக அவமானப் படுத்துவதன் மூலமாக நீ ஏன் இரண்டாவது வகையை தேர்ந்தெடுக்கக் கூடாது" என்றார் கிருட்டிணன்.அருச்சுனன் தருமரை "பலவீனமானவன்,சூதாட்டத்தில் இராச்சியத்தையும்,மனைவியையும் தோற்றவன்" எனக் கூறி அவமானப் படுத்தினான்.மூத்தவனை இளையவன் அவமதித்தால் அவன் உயிர்வாழ தகுதியில்லாதவன்,எனவே "தற்கொலை செய்து கொல்ல வேண்டும் போல் தோன்றுகிறது" என்றான்.கிருட்டிணன் "தற்கொலை இரண்டுவகையாக உள்ளது,ஒன்று உடலளவில் தன்னைத்தானே தாக்கிக்கொள்வது,மற்றொன்று தன்னைத் தானே புகழ்ந்து கொள்வது,**தற்புகழ்ச்சி** தற்கொலைக்குச் சமம்" என்றார்.அருச்சுனன் தான் மிகப் பெரிய "வில்வித்தைக்காரன்",தன்னை "வெல்ல ஒருவருமில்லை" என்று தன்னைப் புகழ்ந்து கொண்டான்.
இவ்வாறு நடந்த சகோதர சண்டைக்கு இருவரும் வெட்கி தலை குனிந்தனர்.பின்னர் ஒருவரையொருவர் தழுவிக்கொண்டு "இந்த அசிங்கமான நிகழ்வை மறந்துவிடுவோம்" என கட்டுத் தழுவிக்கொண்டனர்.சூரியன் மேற்கே மறையத்தொடங்கினான்,அன்றையப் போர் முடிந்ததாக கிருட்டிணன் தனது சங்கை ஊதினார்.  
Porin irudhiyil ivan paandavargaludan sernthu prasanthai vanangikondey uyirai vidugiran
# ஓலைச்சுவடிகளை நூல்களாகப் பதிப்பித்த பதிப்பாசிரியர்கள்
# ஆதியூர் அவதானி சரிதம்

**ஆதியூர் அவதானி சரிதம்** என்பது தமிழில் செய்யுள் வடிவில் வெளியிடப்பட்ட முதலாவது புதினம் ஆகும். இந்நூலை சென்னை புரசைவாக்கம் வித்துவான் தூ. வீ. சேஷையங்கார் என்ற பேராசிரியர் 1875 ஆம் ஆண்டில் எழுதினார். இந்துக்களுள் காணப்படும் குணா குணங்களையும் நடைகளையும் வருணித்து இப்புதினத்தை அவர் எழுதினார்.
# ஆதியூர் அவதானி சரிதம்

## மீள் பதிப்பு

சிட்டி சுந்தரராசன். சோ. சிவபாதசுந்தரத்துடன் இணைந்து இந்நூலைக் கண்டுபிடித்து 1994 ஆம் ஆண்டில் வரலாற்று முறையிலான முன்னுரை எழுதி வெளியிட்டார்.
# திருவள்ளுவர் ஞானம்

**திருவள்ளுவர் ஞானம்** என்னும் 16 ஆம் நூற்றாண்டில் தோன்றியது. இதனை இயற்றிய திருவள்ளுவர் திருக்குறளை இயற்றிய திருவள்ளுவர் அல்லர்.. திருவள்ளுவர் ஞானத்தில் 16 பாடல்கள் உள்ளன. எண்சீர் விருத்தம், கலிவிருத்தம், கட்டளைக் கலித்துறை, வெண்பா என்னும் நால்வகை யாப்புகளால் ஆன பாடல்கள் இவை.  
இந்தப் பாடல்கள் அனைத்தும் அப்படியே 17-18 நூற்றாண்டினதாகக் கொள்ளத்தக்க 'ஞான வெட்டியான்' என்னும் நூலில் உள்ளன.
# வொல்ஃப்கேங்க் அமதியுஸ் மோட்சார்ட்

**வொல்ஃப்கேங்க் அமதியுஸ் மோட்சார்ட்** (*Wolfgang Amadeus Mozart*, ஜனவரி 27, 1756 - டிசம்பர் 5, 1791) ஒரு புகழ்பெற்ற, சிறந்த, ஐரோப்பிய செவ்விசையமைப்பாளர் ஆவார். இசை வரலாற்றின் மிகவும் புகழ்பெற்ற பல ஒத்திசைகள், ஆப்பெராக்கள் போன்ற பல இசையாக்கங்களைச் செய்தவர்.  
மோட்சார்ட் இளம் வயதிலிருந்தே தமது திறமையை காட்டி வந்துள்ளார். கிளபத்திலும் வயலினிலும் தேர்ந்த மோட்சார்ட்டு ஐந்தாம் அகவையிலேயே இசைத் தொகுக்கத் தொடங்கி ஐரோப்பிய அரச குடும்பங்களில் நிகழ்த்தினார். 17ஆவது அகவையில் சால்சுபர்கு அரச இசைக்கலைஞராக நியமிக்கப்பட்டார். இருப்பினும் அமைதியுறாது பல இசையாக்கங்களை தொகுத்தவாறு மேலும் உயர்நிலைக்காக தேடி அலைந்தார். இவாறு 1781இல் வியன்னா சென்றபோது, சால்சுபெர்கில் பதவியிலிருந்து நீக்கப்பட்டார். இருப்பினும் எவ்வித நிதி ஆதாரமுமின்றி தலைநகரில் வாழ்ந்திருந்த மோட்சார்ட்டின் புகழ் பரவலாயிற்று. வியன்னாவில் அவரிருந்த கடைசி நாட்களில் அவருடைய பல புகழ்பெற்ற ஒத்திசைகள், ஆப்பெராக்கள், கான்செர்டோக்களை எழுதினார். இளம் அகவையிலேயே ஏற்பட்ட அவரது மரணம் குறித்து பல கருத்துக்கள் வெளிவந்துள்ளன. அவர் இறக்கும்போது கான்சுடான்சு என்ற மனைவியும் இரண்டு மகன்களும் இருந்தனர்.  
600க்கும் மேற்பட்ட இசைவாக்கங்களை அவர் தொகுத்துள்ளார்; இவற்றில் பல ஒத்திசை, இசைக்கச்சேரி, அரங்கவிசை, ஆப்பெரா, குழுவிசை வகைகளில் மிகச் சிறந்தவையாகக் கருதப்படுகின்றன. பன்னெடுங்காலமாக போற்றப்படும் செவ்விசை இசைத்தொகுப்பாளர்களில் ஒருவராக உள்ளார். பிற்காலத்திய மேற்கத்திய இசையில் இவரது தாக்கம் அளவிடற்கரியது. தமது துவக்க கால இசைவாக்கங்களை பேத்தோவன் மோட்சார்ட்டின் பாணியிலேயே இயற்றினார். "இத்தகைய திறமையை இன்னமும் நூறு ஆண்டுகளுக்குக் காணவியலாது" என சமகால இசையமைப்பாளர் ஜோசப் ஹேடன் எழுதினார்.
# வொல்ஃப்கேங்க் அமதியுஸ் மோட்சார்ட்

## குடும்பச்சூழல்

வோல்ப்கேங் அமதியுஸ் மோசார்ட் ஜனவரி 27. 1756 அன்று ஆஸ்திரியாவில் சால்சுபர்கு சமத்தானத்தில் பிறந்தார் . இவரின் தந்தை பெயர் லியோபோல்ட் மொசார்ட். இவரின் தாயார் பெயர் அன்னா. இந்த இணையருக்குப் பிறந்த ஏழு குழந்தைகளில் இவரே மிக இளையவராவார். இவரின் அக்கா பெயர் மரியா அன்னா வால்பர்கா இக்னேசியா. மொசர்டின் அக்காவை செல்லமாக "நானெல்" என அழைப்பார். மற்ற ஐந்து குழந்தைகளும் இளம் வயதிலேயே அம்மைநோயினால் இறந்தனர். மொசாட்டுக்கும் பதினைந்தாம் வயதில் அம்மைநோய் ஏற்பட்டு ஒரு வருடத்தில் குணமடைந்தார்.  
மொசர்டின் தந்தை ஜெர்மனியில் தான் பிறந்தார். படிப்புக்காக ஆஸ்திரியா வந்தார். தத்துவவியல் ஆர்வமும் அவருக்கு இயல்பாகவே இருந்தது. லியோபோல்ட் மொசார்ட் 1747 இல் *அன்னா மரியா பேர்டில்* எனும் ஆஸ்திரியப் பெண்ணைத் திருமணம் முடித்தார். அன்னாவின் குடும்பம் தலைமுறை தலைமுறையாக செயின்ட் கில்கேன் பகுதியில் வாழ்ந்து வந்தது. லியோபோல்ட் திருமணம் செய்துகொண்ட நேரம் அவருக்கு பெரிய உத்தியோகம் கிடைத்தது. அவ்வேலை என்னவென்றால் சார்ல்பர்க் தேவாலய சங்கீதக் குழுவுடன் நான்காவது வயலினிஸ்டாக பணியாற்றுதல். சிலகாலத்திலேயே லியோபோல்ட் சார்ல்பர்க் கதீட்ரல் குழுவின் முகமாகவும் முகவரியாகவும் ஆகிப்போனார். 1763 இல் லியோபோல்ட் *கேப்பல்மேய்ச்டர்* ஆகவும் ஆனார். அதாவது இசையமைத்து குழுவை வழிநடத்தும் பணி.  
லியோபோல்டு நானெல் ஏழு வயதிருக்கும்போது கிளபம் கற்கத் தொடங்கியபோது மூன்று வயது தம்பி மோட்சார்ட் ஆர்வத்துடன் அந்தப் பயிற்சிகளை கேட்பார்.
இதனையடுத்து இவர் சிறுவயதிலேயே இசையில் ஆர்வம் காட்டத் தொடங்கினார். மொசார்ட் தனது தந்தையிடமே ஏழு வருடம் வயலின் கற்றார். அப்போதே சிறுசிறு இசைத்தொகுப்புக்களை இயற்றித் தந்தையிடம் சொல்ல அவர் அதனை எழுத்தில் வடிப்பார். இந்த துவக்க கால ஆக்கங்கள் K 1–5 எனப் பதியப்பட்டுள்ளன. இவர் தனது முதல் இசைத்தொகுப்புக்களை இயற்றியபோது இவரது அகவை நான்கா அல்லது ஐந்தா என ஆய்வுரையாடல் நடக்கின்றது. 1b மற்றும் 1c  
இவரது வரலாற்றாளர் மேய்னார்டு சாலமன் மோட்சார்டிற்கு தந்தை பயிற்சி தந்தபோதிலும் அதனையும் கடந்து மோட்சார்ட் செல்லத் தொடங்கியதை உணர்ந்ததாக எழுதியுள்ளார். வயலினில் அவர் காட்டிய திறமையும் மசிகொட்டிய இசைக்குறிப்புகளும் அவரது தந்தைக்கு ஆச்சரியத்தை வரவழைத்தது. தனது மகனின் திறமையைக் கண்டபின்னர் தாம் இசைத் தொகுப்பதை நிறுத்திக் கொண்டார். இவரது இளமைக் காலத்தில் தந்தையே ஆசிரியராகவும் விளங்கினார். இசையுடன் மற்ற மொழிகளையும் பாடங்களையும் கற்பித்தார்.
# வொல்ஃப்கேங்க் அமதியுஸ் மோட்சார்ட்

## இளமைப்பருவம்

மொசார்ட் தனது மூன்றாவது வயதில் மேற்கதேய க்ளாசிக்கல் இசையின் மறுபெயராக உருவெடுக்கத் தொடங்கினார். மொசார்ட் தனது அக்காவுடன் பங்குபெற்ற முதல் அரங்கேற்றம் ஜெர்மனியின் தெற்கு எல்லையில் மூனிச் நகரில் இடம்பெற்றது. மொசார்ட்டை இரண்டாவதாக வியன்னா இம்பிரியல் கோர்ட்டில் அரங்கேற்றினர் அவரது பெற்றோர். மொசார்ட் தனது ஏழாவது வயதில் சிம்பொனி இசையின் தந்தையான ஜொஹான் கிறிஸ்டியன் பார்க் என்பவரைச் சந்தித்தார்.மொசார்ட் இத்தாலியில் இசைமேதையான பாரிஸ்டே மார்டின் என்பவரைச் சந்தித்தார். மார்டினியிடம் இசை நூலகம் இருந்தது. அங்கு பல அரிய இசை நூல்களும் பல இசைத் தட்டுக்களும் அரிய ஆக்கபூர்வமான இசைக்கருவிகளும் உள்ளன. மர்டினியின் உதவியால் இத்தாலியிலுள்ள பில்ஹர்மொனிக் எனும் அக்கடமியில் உறுப்பினராகச் சேர்ந்தார்.
# வொல்ஃப்கேங்க் அமதியுஸ் மோட்சார்ட்

## வாலிபப்பருவம்

வத்திக்கான் தேவாலயத்தில் இசைக்கப்படும் பைபிளிலுள்ள சங்கீதத்தை யாரும் பதிவு செய்வதில்லை பதிவு செய்யவும் கூடாது என்பது வத்திக்கான் விதி. எல்லா இசைக்கலைஞர்களும் அதைப் பாட முடியாது. மிகச்சிறந்த இசைக்கலைஞர்கள் மட்டும் தலைமுறை தலைமுறையாக இவ்விசையை இசைப்பார்கள். ஆனால் மொசார்ட் இவ்விசையை ஒருமுறை கேட்டவுடனேயே அச்சங்கீதத்தின் ஸ்வரக்கட்டுக்களை மனதில் பதிவு செய்து இரண்டாம் முறை அதனைக் கேட்டு திருத்தங்கள் செய்தார். இதனை லண்டனுக்குக் கொண்டு சென்று Dr.Charles barne என்பவருக்குக் கொடுத்தார். இதன் மூலம் தனிச்சொத்தான இவ்விசையை புதுப்பித்து மக்களின் பொதுச்சொத்தக்கினார். 1773 இல் மொசார்ட் தன் முழுநீள இசைக்கோவையை எழுதினார். இது மிக எளியது ஆனால் உள்ளத்தைத் தொடும் இதமான இசை. அவ்விசையின் பெயர் Exsultate, jubilate 1773 இல் இவர் ஆஸ்திரியா திரும்பினார். அந்த நாட்டின் அரசசபைக் கலைஞர்கள் கௌரவிக்கப்பட்டார்.1773 இல் இவர் அமைத்த இசைதான் இன்றைக்கும் பெரும்பாலான மேடைகளில் இசைக்கப்படுகின்றன. titan Quartz கடிகாரத்தின் விளம்பரத்தின் பின்னணி இசையும், கரை பின்னெடுக்கும் போது ஏற்படும் இசையை உற்றுக் கேட்டால் அவை மொசர்டின் இசை என்பது தெரியும். எவ்வளவு பெரிய மேதையாக இருந்தாலும் இவர் வருமானப் பற்றாக்குறையால் பாரிஸ் சென்றார். ஜெர்மனியை பூர்வீகமாகக் கொண்ட மரியா அலாய்சியா லூயி அந்தோனியா வெபர் அவரை மன்கெய்மின் இல் சந்த்தித்தார். அலாய்சியா இசைக்குடும்பத்தில் பிறந்தவர். அருமையாகப் படுவார். மன்கேய்மின் ஆர்க்கெஸ்டிரா குழுவுடன் இணைந்து பணியாற்றுவதற்காக வந்தபோதுதான் அலாய்சியாவின் குடும்பத்தைச் சந்தித்தார். மொசார்ட் அலாய்சியாவைக் காதலித்தார்.இருப்பினும் ஒரு சந்திப்பின்போது மொசார்ட் வேலை தேடிக் கொண்டிருக்கிறார் என்று தெரிந்ததும் அவர்களுடைய காதல் முறிவடைந்தது. இவரது பாரிஸ் பயணம் வேலை கிடைக்காமை, காதலி கைவிட்டமை, தாய் இறந்தமை என்பவற்றால் துன்பகரமாக அமைந்தது. மொசார்ட் அலாய்சியாவின் சகோதரிகளில் ஒருத்தியான Hans danse என்பவளை திருமணம் முடித்தார். இரண்டன் ஜோர்ச் மன்னனின் பதவியேற்பு விழாவின் அவர் தன்னை அதிகாரப்படுத்தியதும் அவமானப்படுத்தியதும் மொசர்டைப் பாதித்தன. இதனால் மொசார்ட் ராஜினாமாக்கடிதம் கொடுக்க அது ஏற்றுக்கொள்ளப்படவில்லை பின் அரசினால் ராஜினாமா செய்யப்பட்டார்.மொசர்ட்க்கு ஆறு குழந்தைகள் பிறந்து நான்கு பிள்ளைகள் இறந்து விட்டனர். மொசர்டின் ஒபாரா இசைவடிவங்கள் ஐரோப்பா எங்கும் பரவின.1785 ஆம் ஆண்டு மொசார்டின் இசைக்கச்சேரிகள் ஐரோப்பா எங்கும் சூடுபிடித்தபோது ஜெர்மனியைச் சேர்ந்த ஓர் இளம் இசைக்கலைஞர் மொசர்டைப் பார்க்க வந்தார். அவர் பெயர் லுட்விக் வான் பீத்தோவன்.
# வொல்ஃப்கேங்க் அமதியுஸ் மோட்சார்ட்

## இறப்பு

1787 இல் ஆஸ்திரிய-துருக்கி யுத்தம் நடைபெற்றதால் மொசர்டும் மற்றும் பல இசைக்கலைஞர்களும் கச்சேரிகள் நடத்துவதை விட்டுவிட்டனர். இக்காலகட்டத்தில் மொசார்ட் மிகச்சிறந்த சிம்பொனிகளை உருவாக்கினார். சிம்பொனி எனும் கிரேக்கச் சொல்லுக்குப் பொருள் இசைசேர்க்கை என்று பொருள். 1791 இல் மொசர்டின் உடல் நிலை மோசமானது. 1791 டிசம்பர் 5 ம் திகதி இரவு அவர் கண் முடினார். மொசர்டை வியன்னா நறுக்கு வெளியே இருந்த செய்ன்ட் மார்கஸ் கல்லறையில் 7 ஆம் திகதி வைத்தனர்.
# திருவள்ளுவர் இரட்டைப் பாலம்

**திருவள்ளுவர் இரட்டைப் பாலம்** என்பது தமிழ்நாட்டின் திருநெல்வேலியில் உள்ள ஒரு பாலமாகும். இந்தியாவிலேயே முதல் முதலாகக் கட்டப்பட்ட இரண்டடுக்குப் பாலம் இதுதான். நெல்லைச் சந்திப்பில் தண்டவாளத்தைக் குறுக்கே கடப்பதைத் தவிர்க்க இப்பாலம் கட்டப்பட்டது. இதன் நீளம் 800 மீட்டர் 25 குறுக்குத் தூண்கள் உள்ளன. இவற்றில் 13 தூண்கள் வில் வளைவாக 30.30 மீ அகலத்தில் உள்ளன. மற்ற 12 தூண்களும் 11.72 மீ அகலம் கொண்ட தாங்கிகள் ஆகும்  
நெல்லை சந்திப்பு ரெயில் நிலையம் அருகே எஸ்.என். ஐரோட்டில் இரட்டை அடுக்கு மேம்பாலம் இருக்கிறது. "திருவள்ளுவர்" பெயரை தாங்கியுள்ள இந்த மேம்பாலம் ஆசியாவிலேயே ரெயில் பாதையின் குறுக்கே அமைக்கப் பட்ட முதல் இரட்டை அடுக்கு மேம்பாலம் என்ற பெருமைக்குரிய சிறப்பை பெற்று விளங்குகிறது.  
1969-ம் ஆண்டு அன்றைய முதல் அமைச்சர் கருணாநிதியால் இந்த மேம்பாலம் கட்ட அடிக்கல் நாட்டப்பட்டது. 1973-ம் ஆண்டில் 47 லட்சம் செலவில் பாலம் கட்டி முடிக்கப்பட்டது. அதே ஆண்டில் நவம்பர் மாதம் 13-ந்தேதி கருணாநிதி மேம்பாலத்தை திறந்து வைத்தார். திருக்குறள் போன்று இரண்டு அடுக்குகளைக் கொண்டு அமைக்கப்பட்டுள்ளதால் இப்பாலத்துக்குத் திருவள்ளுவர் பாலம் என்று கருணாநிதி பெயர் சூட்டினார். 706 மீட்டர் நீளமும், 8 மீட்டர் அகலமும் கொண்ட இப்பாலம் 26 தூண்கள் மேல் நிறுவப்பட்ட சிமெண்டு சிலாபுகளால் ஆனது.  
ஒவ்வொரு சிமெண்டு சிலாபும் 31 மீட்டர் நீளமும் 600 டன் எடையும் கொண்டதாகும். இந்த பாலத்தின் முதல் அடுக்கில் சைக்கிள் மற்றும் இருசக்கர வாகனங்கள், வண்டிகள் செல்லவும், மேல் அடுக்கில் பஸ், லாரி மற்றும் கனரக வாகனங்கள் செல்லவும் அனுமதிக்கப்பட்டது.  
பாலம் கட்டப்பட்டு 27 ஆண்டுகள் கழித்து 2000-வது ஆண்டில் 1 கோடியே 45 லட்சம் செலவில் இப்பாலம் சீரமைக்கப்பட்டு போக்குவரத்துக்காக மீண்டும் திறந்து விடப்பட்டது.
# Module:Infobox body of water tracking

local p = {}  
function p.tracking
local function isblank( val )
return (val == nil) or val:match('^[%s]*$')
end  
local function hasnoconvert( val )
local res = nil
val = mw.text.killMarkers(val)
if val:match('[0-9]') then
res = 1
if val:match('[%(][−0-9%.]') and val:match('[%)]') then
res = nil
end
end
return res
end  
local cats = ''
local maincats = ''
local args = :getParent.args
local AZ = 'ABCDEFGHIJKLMNOPQRSTUVWXYZ'
local warnmsg = {}  
if isblank(args['image']) then
maincats = maincats .. ''
elseif isblank(args['alt']) then
maincats = maincats .. ''
end  
if isblank(args['coords']) and isblank(args['coordinates']) then
maincats = maincats .. ''
end  
if (isblank(args['pushpin_map']) ) then
maincats = maincats .. ''
elseif isblank(args['pushpin_map_alt']) then
maincats = maincats .. ''
end  
if (isblank(args['image_bathymetry']) ) then
maincats = maincats .. ''
elseif isblank(args['alt_bathymetry']) then
maincats = maincats .. ''
end  
local duplicate_parameters = 0
local duplicate_list = {
{'child', 'embed'},
{'name', 'lake_name'},
{'image', 'image_lake'},
{'alt', 'alt_lake'},
{'caption', 'caption_lake'},
{'coordinates', 'coords'},
{'lake_type', 'type'},
{'ocean_type', 'type'},
{'lake_type', 'ocean_type'},
{'part_of', 'parent'},
{'basin_countries', 'countries'},
{'catchment_km2', 'catchment'},
{'length_km', 'length'},
{'width_km', 'width'},
{'area_km2', 'area'},
{'depth_m', 'depth'},
{'max-depth_m', 'max-depth'},
{'volume_km3', 'volume'},
{'shore_km', 'shore'},
{'elevation_m', 'elevation'},
{'settlements', 'cities'},
{'extra', 'nrhp'},
{'extra', 'embedded'},
{'embedded', 'nrhp'}
}
for i, params in ipairs(duplicate_list) do
if args[params[1]] and args[params[2]] then
duplicate_parameters = duplicate_parameters + 1
table.insert(warnmsg, 'Cannot use <code>' .. params[1] .. '</code> and <code>' .. params[2] .. '</code> at the same time.')
end
end
if (duplicate_parameters > 0) then
cats = cats .. ''
end  
local no_convert_parameters = 0
local dim_list = {
'catchment', 'length', 'width', 'area', 'depth', 'max-depth', 'volume',
'shore', 'elevation', 'temperature_low', 'temperature_high'}
for i, param in ipairs(dim_list) do
if hasnoconvert(args[param] or '') then
no_convert_parameters = no_convert_parameters + 1
table.insert(warnmsg, 'Unconverted dimensions in <code>' .. param .. '</code>')
end
end
if (no_convert_parameters > 0) then
maincats = maincats .. ''
end  
if #warnmsg > 0 then
cats = require('Module:If preview')._warning({
table.concat(warnmsg, '
') .. '
(Infobox body of water).'
}) .. cats
end  
if maincats ~= '' and mw.title.getCurrentTitle.namespace == 0 then
cats = cats .. maincats
end  
return cats
end  
return p
# அசன் ரூகானி

**அசன் ரவ்கானி** (*Hassan Rouhani*, , எழுத்துப்பெயர்ப்பு: *ருஹானி*, *ரொஹானி*, *ரவ்ஹானி*; பிறப்பு: 12 நவம்பர் 1948) ஈரானிய அரசியல்வாதியும், சியா முஜாகிதுவும், வழக்கறிஞரும், கல்விமானும் ஆவார். இவர் 2013 சூன் 14 இல் நடந்த அரசுத்தலைவர் தேர்தலில் வெற்றி பெற்றார். இவர் 3 அகத்து 2013 முதல் 2 ஆகத்து 2021 முடிய ஈரானின் குடியரசுத் தலைவராக இருந்தார். இவருக்குப் பின் ஈரான் குடியரசுத் தலைவராக இப்ராகிம் ரையீசி என்பவ்ர் சூன், 2021-இல் தேர்ந்தெடுக்கப்பட்டார்.
# அசன் ரூகானி

## இதனையும் காண்க

- ஈரானியப் புரட்சி
- ஈரானின் அதியுயர் தலைவர்
- ரூகொல்லா கொமெய்னி
- அலி காமெனி
- ஈரானின் குடியரசுத் தலைவர்கள்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# திருவாதவூரார் புராணம்

**திருவாதவூரார் புராணம்** என்னும் நூல் 15 ஆம் நூற்றாண்டில் தோன்றியது. இதனை இயற்றியவர் கடவுள் மாமுனிவர் எனப் போற்றப்படும் கவிஞர். இதில் திருவாதவூரார் வரலாறு பற்றிய செய்திகள் மட்டும் தொகுக்கப்பட்டுள்ளன. நம்பியாண்டார் நம்பி தொகுத்த 63 நாயன்மார்கள் பட்டியலில் மாணிக்க வாசகர் இடம்பெறவில்லை. நம்பியாண்டார் நம்பியைப் பின்பற்றிச் சேக்கிழார் செயத பெரியபுராணத்திலும் மாணிக்க வாசகரின் வரலாறு இடம்பெறவில்லை. இந்தக் குறையைப் போக்கத் தோன்றிய நூலே இந்தத் திருவாதவூரார் புராணம்.  
யாழ்ப்பாணத்துச் சைவப் பெருமக்கள் தில்லை நடராசப் பெருமான் மீதும், மாணிக்கவாசகப் பெருமான் மீதும் அதிக ஈடுபாடு உள்ளவர்கள். அதனால் திருவாதவூரார் புராணத்துக்குச் ‘சிவபுராணம்’ என்னும் சிறப்புப் பெயரைச் சூட்டியுள்ளனர்.
# திருவாதவூரார் புராணம்

## நூல் அமைதி

இந்த நூலில் காப்புச் செய்யுளுடன் 545 பாடல்கள் உள்ளன.  
:கடவுள் வாழ்த்து
:மந்திரிச் சருக்கம்
:திருப்பெருந்துறைச் சருக்கம்
:குதிரையிட்ட சருக்கம்
:மண் சுமந்த சருக்கம்
:திருவம்பலச் சருக்கம்
:புத்தரை வாதில் வென்ற சருக்கம்
:திருவடி பெற்ற சருக்கம்  
இது பக்திச் சுவை சொட்டும் நூல். வருணனைகள் மிகுதியாக இல்லாதது. திருவைந்தெழுத்தின் மகிமை, சித்தியார் போன்ற சித்தாந்த நூல்களின் நுண்பொருள் முதலானவற்றை விரிவாக எடுத்துரைப்பதோடு அவற்றில் கையாளப்படும் சொற்களையும் பெரிதும் போற்றிக் கையாளுகிறது.  
தமிழ் இலக்கிய வரலாற்றில் ஒவ்வொரு நடைக்கும், பா-நடைக்கும் ஒரு காலத்தாக்கத்தைக் காணமுடிகிறது. அந்த வகையில் 15 ஆம் நூற்றாண்டைச் சந்தப்பாடல்கள்-காலம் எனலாம். இந்த வகையில் இந்த நூலில் சந்தப்பாடல்கள் மிகுதியாக உள்ளன.  
பாடல் – எடுத்துக்காட்டு  
<poem>ஒப்பரிய சட்டையும் உடுத்திவரு பட்டும்
தொப்பியும் முகத்திடை துலக்கம் உளராகி
செப்பரு நலம் குலவும் செண்டு ஒருகைக் கொண்டே
இப்படியில் இப்படிவம் யாவர் உளர் என்ன </poem> சோமசுந்தரப் பெருமான் குதிரைச் சேவகராக வந்த கோலத்தைக் குறிப்பிடும் பாடல் இது.
# திருவாய்மொழி நூற்றந்தாதி வியாக்கியானம்

**திருவாய்மொழி நூற்றந்தாதி வியாக்கியானம்** என்னும் நூல் 16 ஆம் நூற்றாண்டில் தோன்றியது. இதன் ஆசிரியர் பிள்ளை லோகஞ்சீயர்  
திருவாய்மொழியின் பதிகங்கள் ஒவ்வொன்றிலும் உள்ள முதல் சொல்லையும், இறுதிச் சொல்லையும் முறையே வெண்பாவின் முதல் சொல்லாகவும், இறுதிச் சொல்லாகவும் கொண்டு ஒவ்வொரு பதிகத்துக்கும் ஒரு வெண்பா என்ற முறையில் மணவாள மாமுனிகள் செய் நூல் திருவாய்மொழி நூற்றந்தாதி இந்த 100 பாடல்களும் நம்மாழ்வாரைப் புகழ்பவை. இந்த 100 பாடல்களுக்கும் பிள்ளை லோகஞ்சீயர் விரிவுரை எழுதியுள்ளார். இந்த விரிவுரையே திருவாய்மொழி நூற்றந்தாதி வியாக்கியானம்.
# திருவாய்மொழி நூற்றந்தாதி வியாக்கியானம்

## வியாக்கியான முன்னுரை

பிள்ளை லோகஞ்சீயர் தன் தம் வியாக்கியானத்துக்கு எழுதியுள்ள முன்னுரை
: "இப்பிரபந்தங்களுக்கு அனேக நிர்பந்தங்கள் உண்டாயிறே இருப்பது அதெங்ஙனே என்னில் வெண்பா என்னும் சந்தஸ் ஆகையும் இப்படியான இப் பாட்டில் முதற் பாதியிலே ஓரோர் திருவாய்மொழியின் தாத்பரியமும் தத்சங்கதிகளடைகையும்பாட்டுக்கள் தோறும் ஆழ்வார் திருநாமங்கள் வருகையும் அதில் தாத்பரியங்களைத் தாத்பரியத்துமாய்ப் பேசுகையும் அந்தாதியாய் நடக்கையுமாகிற ஐந்து நிர்பந்தம் உண்டாயிருக்குமாயிற்று".
# திருவாய்மொழி நூற்றந்தாதி வியாக்கியானம்

## வியாக்கியானத் தனியன்கள்

நூற்றந்தாதியில் உள்ள தனியன்கள் இரண்டு பாடல்களுக்கும் இந்த நூலில் விரிவுரை எழுதப்படவில்லை. ஆனல் இந்த வியாக்கியானத்துக்கென இரண்டு தனியன் பாடல்கள் எழுதிச் சேர்க்கப்பட்டுள்ளன. அவை  
1
:அல்லும் பகலும் அனுபவிப்பால் தங்களைக்கு
:சொல்லும் பொருளும் தொகுத்துரைத்தான் - நல்ல
:மணவாள மாமுனிகள் மாறன் மறைக்குத்
:தணவா நூற் றந்தாதி தான்.
2
:மன்னும் புகழ்சேர் மணவாள மாமுனிகள்
:நன்னருளால் உட்பொருள்கள் தன்னுடனே - சொன்ன
:திருவாய் மொழிநூற்றந் தாதியாம் தேனை
:ஒருவா(து) அருந்துநெஞ்சே உற்று.
# கடவுள் மாமுனிவர்

**கடவுள் மாமுனிவர்** 15 ஆம் நூற்றாண்டில் வாழ்ந்த தமிழ்ப்பாவலர்களில் ஒருவர். திருவாதவூரார் புராணம் என்னும் நூலை இயற்றியவர்.  
நம்பியாண்டார் நம்பி சிவனடியார்களை 63 பேர் எனத் தொகுத்துக் காட்டினார். பெரியபுராணம் இந்த 63 பேர்களின் வரலாற்றை விளக்கிப் பாடியது. இவற்றில் மாணிக்க வாசகர் வரலாறு சேர்க்கப்படவில்லை. அப்பர் தேவாரத்தில் "நந்தீசனைக் குடமுழா வாசகனாக் கொண்டார்" எனவும் "நரியை குதிரையாக்கி" எனவும் பாடியதால் திருநந்தி தேவரே மாணிக்கவாசகராய் தோன்றினார் என்பது உறுதியாகிறது. சிவபெருமானின் வாகனமான நந்தி, அவர் மனைவியான உமையாள், பிள்ளைகளான கணபதி, முருகர் ஆகியோர் அவரை வணங்கிணும் அவர்களை நாயன்மார்களாக சேர்க்கும் வழக்கம் சைவத்தில் இல்லை. எனவே இந்தக் குறையைப் போக்கக் கடவுள் மாமுனிவர் மாணிக்கவாசகர் பற்றிய செய்திகளைத் தொகுத்துத் திருவாதவூரார் புராணம் என்னும் நூலைப் பாடினார்.
:நம்பியாண்டார் நம்பியின் திருத்தொண்டத் தொகை – 10 ஆம் நூற்றாண்டு
:பெரியபுராணம் – 12 ஆம் நூற்றாண்டு
:திருவாதவூரார் – 9 ஆம் நூற்றாண்டு
உண்மை இப்படி இருக்கையில் திருவாதவூராராகிய மாணிக்கவாசகர் அவரது காலத்துக்குப் பின்னர் தோன்றிய நூல்களில் சிவனடியாராகக் காட்டப்படாமல் போனது வியப்பாக உள்ளது.
# கடவுள் மாமுனிவர்

## கடவுள் மாமுனிவர் காலம்

11 ஆம் நூற்றாண்டு கல்லாடம் மதுரைச் சொக்கநாதரின் 30 திருவிளையாடல்களைக் கூறுகிறது. 13 ஆம் நூற்றாண்டு நூல் பெரும்பற்றப்புலியூர் நம்பி பாடிய பழைய திருவிளையாடல் புராணம் நரி குதிரையானது, குதிரை நரியானது பற்றிய கதைகளைக் கூறுகிறது. எனவே நரி பரியான கதையைக் கூறும் ஆசிரியர் 13 ஆம் நூற்றாண்டுக்குப் பிற்பட்டவர். உமாபதி சிவாசாரியார் 1300-1325 காலப்பகுதியில் வாழ்ந்தவர். இவரைக் குறிப்பிடும் பாடல் திருவாதவூர் புராணத்தில் உள்ளது. எனவே கடவுள் மாமுனிவர் காலம் 14 ஆம் நூற்றாண்டுக்குப் பிந்தியது. இன்னும் இவை போன்ற பல சான்றுகளை ஒப்பிட்டுப் பார்க்கும்போது இவர் காலம் 15 ஆம் நூற்றாண்டு என ஆகிறது.
# இந்திய உணவுப் பாதுகாப்புச் சட்டம்

**இந்திய உணவுப் பாதுகாப்புச் சட்டம்** (ஆங்கிலம்: National Food Security Bill - India) என்பது உணவை ஒர் அடிப்படை மனித உரிமையாக உறுதிசெய்து முன்மொழிந்துள்ள சட்டம் ஆகும். இது ஏழை மக்களின் அடிப்படை உணவுத் தேவைகளை நிறைவு செய்வதை நோக்கமாகக் கொண்டது. இச் சட்டத்தால் சுமார் 67% அல்லது 80 கோடி ஏழை மக்கள் பலன் அடைவார் என்று இச் சட்டத்துக்கு ஆதரவானோர் கூறுகின்றார்கள்.
# இந்திய உணவுப் பாதுகாப்புச் சட்டம்

## சட்டம் ஆக்கம்

இந்திய உணவுப் பாதுகாப்புச் சட்டம் இந்தியக் காங்கிரசுக் கட்சியின் ஒரு தேர்தல் கொள்கை ஆகும். மகாத்மா காந்தி தேசிய ஊரக வேலை உறுதியளிப்புச் சட்டம் அடுத்து அடிப்படைத் தேவைகளை நிறைவு செய்வதை நோக்கமாகக் கொண்டு காங்கிரசுக் கட்சி இத் திட்டத்தை முன்வைப்பதாகக் கூறுகிறது. இத் திட்டத்தை 2013 சூன் மாத அளவில் சட்ட ஏற்புப் பெறக் காங்கிரசுக் கட்சி முயற்சி செய்கிறது.  
இந்திய உணவு பாதுகாப்பு சட்டம் புது டில்லி, அரியானா, இமாச்சலப் பிரதேசம், ராஜஸ்தான், கர்நாடகம், பஞ்சாப், சத்தீஸ்கர் போன்ற மாநிலங்களில் நடைமுறைப்படுத்தப்பட்டுள்ளது. இதை உத்தரப்பிரதேசம், தமிழ்நாடு,ஆந்திர பிரதேசம், போன்ற மாநிலங்களிலும் அமல்படுத்த ஒன்றிய அரசு முடிவு செய்துள்ளது.  
இந்திய உணவுப் பாதுகாப்புச் சட்டம் போன்ற சட்டங்கள் ஏற்கனவே தமிழ்நாடு, பீகார், சத்தீசுகர் உட்பட்ட பல மாநிலங்களில் உள்ளன.
# இந்திய உணவுப் பாதுகாப்புச் சட்டம்

## உணவுச் சிக்கல்

இந்திய மக்களில் பெரும்பான்மையினர் மிகவும் ஏழைகள் ஆவர். இவர்களின் கணிசமானவர்கள் தமது அடிப்படை உணவுத் தேவைகளைப் நிறைவு செய்ய முடியாதவர்களாக உள்ளனர். மேலும் ஊட்டக்குறை ஒரு பெரும் சிக்கலாக உள்ளது. இதனால் பல்வேறு நலக்கேடுகளை இந்த மக்கள் எதிர்நோக்குகின்றார்கள்.
# இந்திய உணவுப் பாதுகாப்புச் சட்டம்

## திட்டம்

இந்திய உணவுப் பாதுகாப்புச் சட்டம் நடைமுறைக்கு வந்தால் ஏழை மக்களுக்கு 7 கிலோ அரிசி, கோதுமை, மற்றும் சிறு தானியங்கள் முறையே இ.ரூ 3, இ.ரூ 2, இ.ரூ 1 உக்கு வழங்கப்படும்.
# இந்திய உணவுப் பாதுகாப்புச் சட்டம்

## செலவுகள்

இத் திட்டம் நடைமுறையானால் இது சுமார் 1.3 ரில்லியன் இந்திய ரூபாய்கள் (அ.டொ 23.9 பில்லியன்) செலவாகும் என்று மதிப்பிடப்பட்டுள்ளது.